[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Ekspert: ka\u0308ibemaksu to\u0303stmine toob ostubuumi ja kergitab hindu"}, {"text_idx": "#000004", "text": "Ja\u0308rgmise aasta alguses 22 protsendini kasvav ka\u0308ibemaks ja 2025. aastal samale tasemele kerkiv tulumaks toovad juba selle aasta lo\u0303puks kaasa ostubuumi ja hinnato\u0303usu. Seeto\u0303ttu peab Luminori panga peao\u0308konomist Lenno Uusku\u0308la mo\u0303istlikuks teha maksumuudatusi va\u0308ikeste sammudega."}, {"text_idx": "#000005", "text": "Makse kehtestatakse nii, et nad vo\u0303imalikult va\u0308he muudaksid meie ka\u0308itumist. Ka\u0308ibemaks to\u0303useb uuel aastal kaks protsenti, kaupmees to\u0303stab selle varjus ka toote hinda. Luminor panga peao\u0308konomist Lenno Uusku\u0308la selgitas ERR-ile, et inimestel on juba praegu tekkinud hinnato\u0303usu ootus, mis ta\u0308hendab, et suuremad ostud tehakse enne aastalo\u0303ppu, eriti kui na\u0308iteks ku\u0308lmkapp vajab vahetamist."}, {"text_idx": "#000006", "text": "\"Ja see tekitab va\u0308ikese tarbimisbuumi aasta lo\u0303pus, ennetades ka\u0308ibemaksu to\u0303usu ja loomulikult, kui on tarbimisbuum, siis kaupmehed saavad ka hinda to\u0303sta. Nii et me saame sellise rumala olukorra, kus inimesed teevad halbu otsuseid enda vaatest, sest ku\u0308lmkapi oleks saanud osta pool aastat hiljem, aga nu\u0308u\u0308d ostetakse varem a\u0308ra. Kui ostad ku\u0308lmkapi 300 euro eest, siis on juba ma\u0308rkimisva\u0308a\u0308rne vahe.\""}, {"text_idx": "#000007", "text": "Uusku\u0308la so\u0303nas, et kui teha ka\u0308ibemaksu to\u0303stmist vaid u\u0308he protsendipunkti vo\u0303rra, siis on see nii va\u0308ike muutus, et selle pa\u0308rast ei hakka inimesed poodi tormama ning siis ei hakkaks ka kaupmehed hindu korrigeerima."}, {"text_idx": "#000008", "text": "\"Kui meil praegu oleks muidu hakanud hinnad langema, siis selle ka\u0308ibemaksu to\u0303usu to\u0303ttu hoiavad kaupmehed hindu samal tasemel ja ei hakka neid muutma. Nad na\u0308evad, et on no\u0303udlus ja niikuinii pa\u0308rast peab hakkama hindu to\u0303stma, milleks siis praegu langetada.\""}, {"text_idx": "#000009", "text": "Seega, mida suurem tarbimisbuum aasta lo\u0303pus, seda suurem on tarbimise langus ja\u0308rgmisel aastal. Uusku\u0308la selgitas, et ka\u0308ibemaksu on kasutatud eri riikides just tarbimise ajastamiseks."}, {"text_idx": "#000011", "text": "2025. aasta alguses to\u0303useb tulumaks. Nii oleks kasulik deklareerida ko\u0303ik 2024. aasta tulud aasta lo\u0303pu seisuga ehk to\u0308o\u0308andajaga tuleks jo\u0303uda kokkuleppele, et aastalo\u0303pu preemiad vo\u0303i kasumid makstaks va\u0308lja detsembris, ma\u0308rkis Uusku\u0308la."}, {"text_idx": "#000013", "text": "Ja nii nagu ka\u0308ibemaksugi puhul \u2013 kui individuaalselt minna poodi ja osta, ei juhtu midagi, aga kui ko\u0303ik seda korraga teevad, siis on see Uusku\u0308la so\u0303nul probleem."}, {"text_idx": "#000014", "text": "\"Kui u\u0308ks inimene tahab osta teise saia poest, siis on see sai seal olemas. Kui ko\u0303ik kliendid tahavad teist saia, tekib probleem. See ongi see koht, kus tekivad piirid majanduses ette, kus u\u0308ksikinimene ei saa vabalt ka\u0308ituda, sest ko\u0303ik proovivad korraga u\u0308hes suunas joosta. Meil oli selline periood, kus tulumaksuma\u0308a\u0308ra langetati ja seda tehti protsendipunkti kaupa aasta aasta ja\u0308rel ja see tuli pa\u0308ris ha\u0308sti va\u0308lja. Jo\u0303udsime 26 protsendi juurest 20-le, muutused olid nii va\u0308ikesed ja see ei toonud kaasa suurt ka\u0308itumuslikku muutust.\""}, {"text_idx": "#000016", "text": "\"Finantsturgudele raha panemine ja investeerimine on pikaajaline projekt ja pigem tasub panna u\u0308htlaselt. Aasta jooksul oodatav tulu on enamasti palju suurem kui see kaks protsenti. Aga selline psu\u0308hholoogiline to\u0303rge vo\u0303ib tekkida, mis to\u0303ena\u0308oliselt u\u0308he protsendi kaupa makse liigutades ei teki. See kaob teenustasude ja ko\u0303ige muu sisse a\u0308ra. Kahe protsendi puhul juba saad aru, et seal on pa\u0308ris summad ma\u0308ngus.\""}, {"text_idx": "#000017", "text": "Kolmandaks on automaks. Kui riik ma\u0308a\u0308rab korraga suure maksu ja loodab, et inimesed muudavad oma ka\u0308itumist, kasutavad na\u0308iteks va\u0308iksemaid vo\u0303i odavamaid vo\u0303i keskkonnaso\u0303bralikke autosid, siis on Uusku\u0308la so\u0303nul selge, et u\u0308he aastaga pole vo\u0303imalik Eestis autoparki muuta. Kasvo\u0303i sellepa\u0308rast, et me impordime aasta jooksul va\u0308hem autosid, kui meie teedel liigub."}, {"text_idx": "#000018", "text": "\"Kui sa tead, et diiselauto hakkab tulevikus olema maksustatud va\u0308ga ko\u0303rgelt, siis inimene saab varakult teha otsuse, et ta seda diiselautot ei osta, kui see maks on talle probleem. Pigem on vaja maks kehtestada perspektiiviga,\" so\u0303nas ta."}, {"text_idx": "#000019", "text": "Kauplused vo\u0303ivad ka\u0308ibemaksu to\u0303usu ja\u0308rel odavama toidu hinnad samaks ja\u0308tta"}, {"text_idx": "#000020", "text": "Luminor: majandus langeb ta\u0308navu kaks protsenti"}, {"text_idx": "#000021", "text": "Otse kell 11: Luminori va\u0308rske majandusprognoos"}, {"text_idx": "#000022", "text": "Riigikogu asus kolmapa\u0308eval arutama maksumuudatusi"}, {"text_idx": "#000032", "text": "Narva suurim kasside varjupaik peaks loobuma pooltest loomadest"}, {"text_idx": "#000033", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000034", "text": "Vandeadvokaat: on toimumas liikumine, mis va\u0308ljendusvabadust u\u0308ha enam piirab"}, {"text_idx": "#000037", "text": "Ko\u0303lvart erakonnast lahkujatest: Karilaid isegi ei vastanud mu ko\u0303nedele"}, {"text_idx": "#000039", "text": "Kiviselg: ru\u0308nnak Sevastopolile na\u0308itab, et Krimmis pole enam miski kaitstud"}, {"text_idx": "#000040", "text": "Suuremad pangad kergitasid taas aastaste hoiuste intresse"}, {"text_idx": "#000041", "text": "So\u0303erd kritiseeris riigieelarvet: see takistab riigikogu to\u0308o\u0308d"}, {"text_idx": "#000042", "text": "Reede pa\u0308rastlo\u0303unal hakkab saartest alates sadama"}, {"text_idx": "#000046", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000047", "text": "EKKM-i tegevjuht suurenenud toetusest: saame nu\u0308u\u0308d rohkem sisule keskenduda"}, {"text_idx": "#000048", "text": "Na\u0308itlejatudeng lavastusest \"Pa\u0308va lo\u0303puks, kiigu\": Tartu vaim tuuakse ha\u0308sti esile"}, {"text_idx": "#000049", "text": "Reopalu kalmistul restaureeriti rikutud hauata\u0308hised"}, {"text_idx": "#000052", "text": "Villemdrillem avaldas uue loo \"Kannatust\""}, {"text_idx": "#000055", "text": "Narva suurim kasside varjupaik peab loomade arvu poole vo\u0303rra va\u0308hendama"}, {"text_idx": "#000056", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000058", "text": "Rahapuuduse to\u0303ttu pole neljarajaliste maanteede va\u0308ljaehitamine 2030. aastaks vo\u0303imalik"}, {"text_idx": "#000059", "text": "Eesti soovib va\u0308ljapakutud parandusdirektiivi muutmist"}, {"text_idx": "#000060", "text": "Laupa\u0308eval sajab mitmel pool hoovihma"}, {"text_idx": "#000061", "text": "Hiina ostis suure koguse Ukraina teravilja"}, {"text_idx": "#000062", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000063", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]